
Parlamentul României

Camera Deputaţilor
	COMISIA PENTRU ADMINISTRAŢIE PUBLICĂ,AMENAJAREA TERITORIULUI ŞI ECHILIBRU ECOLOGIc




	Bucureşti,
	1. 04. 2009

	Nr.
	26/ 347




Către,

BIROUL PERMANENT AL

CAMEREI DEPUTAŢILOR

Vă înaintăm alăturat raportul asupra proiectului de Lege pentru aprobarea Ordonanţei de urgenţă a Guvernului nr.229/2008 privind măsuri pentru reducerea unor cheltuieli la nivelul administraţiei publice, trimis Comisiei noastre, spre dezbatere în fond, cu adresa nr. PL.x. 181 din 9 martie 2009. 

PREŞEDINTE,

SULFINA BARBU



PARLAMENTUL  ROMÂNIEI

CAMERA DEPUTAŢILOR

	COMISIA PENTRU ADMINISTRAŢIE PUBLICĂ,AMENAJAREA TERITORIULUI

ŞI ECHILIBRU ECOLOGIC




	Bucureşti,
	1.04.2009

	Nr.
	26/ 347


RAPORT 

asupra proiectului de Lege pentru aprobarea Ordonanţei de urgenţă a Guvernului nr.229/2008 privind măsuri pentru reducerea unor cheltuieli la nivelul administraţiei publice

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.229/2008 privind măsuri pentru reducerea unor cheltuieli la nivelul administraţiei publice, trimis Comisiei noastre cu adresa nr. PL.x. 181 din 9 martie 2009. 


Potrivit prevederilor art.75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră, a adoptat proiectul de lege în şedinţa din 4 martie 2009.

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1653 din 30 decembrie 2008.

Comisia juridică, de disciplină şi imunităţi a avizat favorabil proiectul de lege, conform avizului nr.31/311 din 24 martie 2009.

Comisia pentru muncă şi protecţie socială a avizat favorabil proiectul de lege, conform avizului nr.27/183 din 25 martie 2009.

Proiectul de lege are ca obiect de reglementare aprobarea Ordonanţei de urgenţă a Guvernului nr.229/2008 privind măsuri pentru reducerea unor cheltuieli la nivelul administraţiei publice,  act normativ prin care se elimină unele excepţii de la prevederile art. XIV, alin.2 din Legea nr. 161/2003 privind unele măsuri pentru asigurarea transparenţei în exercitarea demnităţii publice, a funcţiilor publice şi a mediului de afaceri, prevenirea şi sancţionarea corupţiei, prezente în art.7, alin.1 din Ordonanţa de urgenţă a Guvernului  nr.1/2006, referitoare la numărul minim de posturi necesare constituirii unui birou, serviciu, direcţie, direcţie generală.
In conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a dezbătut proiectul de lege în şedinţa din 31 martie 2009.
La lucrările Comisiei a participat, în calitate de invitat, din partea Ministerului Administraţiei şi Internelor, domnul Marin Pătuleanu –consilier.
In urma examinării proiectului de lege şi a opiniilor exprimate de membrii Comisiei pentru administraţie publică, amenajarea teritoriului şi echilibru ecologic, s-a hotărât, cu majoritate de voturi (3 voturi împotrivă şi 3 abţineri), să se supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.229/2008 privind măsuri pentru reducerea unor cheltuieli la nivelul administraţiei publice, în forma prezentată de Guvern.
Din numărul total de 31 membri ai Comisiei pentru administraţie publică, amenajarea teritoriului şi echilibru ecologic, au fost prezenţi 27 deputaţi.

Prin obiectul său de reglementare, proiectul face parte din categoria legilor organice. 

PREŞEDINTE,                                                    SECRETAR,
      SULFINA BARBU                                 MIHAI CRISTIAN APOSTOLACHE

Intocmit:    

Consultant, Nicoleta Toma
Comisia pentru administraţie publică, amenajarea teritoriului şi echilibru ecologic
Telefon: 414-1125, 414-1126; Fax: 314.69.34; e-mail: cp06@cdep.ro

